# Panamski prekop

[Panamski](http://sl.wikipedia.org/wiki/Panama) **prekop** je [prekop](http://sl.wikipedia.org/w/index.php?title=Prekop&action=edit), ki seka [Panamsko ožino](http://sl.wikipedia.org/w/index.php?title=Panamska_ožina&action=edit) in s tem povezuje [Atlantski](http://sl.wikipedia.org/wiki/Atlantski_ocean) in [Tihi ocean](http://sl.wikipedia.org/wiki/Tihi_ocean). Odprt je bil [15. avgusta](http://sl.wikipedia.org/wiki/15._avgust) [1914](http://sl.wikipedia.org/wiki/1914) in meri 82 [km](http://sl.wikipedia.org/wiki/Kilometer). Z njegovo izgradnjo je bila pomorska pot med vzhodno in južno obalo [Amerike](http://sl.wikipedia.org/wiki/Amerika) korenito skrajšana in olajšana, saj [ladjam](http://sl.wikipedia.org/wiki/Ladja) ni bilo več potrebno pluti okrog [viharnega](http://sl.wikipedia.org/w/index.php?title=Vihar&action=edit) [rta](http://sl.wikipedia.org/w/index.php?title=Rt&action=edit) [Horn](http://sl.wikipedia.org/w/index.php?title=Rt_Horn&action=edit).

## Zgradba

Prekop ima dva sklopa [zapornic](http://sl.wikipedia.org/w/index.php?title=Zapornica&action=edit) na tihooceanski in enega na atlanski strani. Med njima leži [Gatúnsko jezero](http://sl.wikipedia.org/w/index.php?title=Gatúnsko_jezero&action=edit) s številnimi [otoki](http://sl.wikipedia.org/wiki/Otok). Njegova gladina leži 26 [metrov](http://sl.wikipedia.org/wiki/Meter) nad [morsko](http://sl.wikipedia.org/wiki/Morje), napaja pa ga v ta namen zajezena [reka](http://sl.wikipedia.org/wiki/Reka) [Chagres](http://sl.wikipedia.org/w/index.php?title=Chagres&action=edit). Trojne atlantske zapornice (vsaka je visoka 21 m in tehta 745 [ton](http://sl.wikipedia.org/wiki/Tona)) pri [Gatúnu](http://sl.wikipedia.org/w/index.php?title=Gatún&action=edit) so tako dobro uravnotežene, da za njihovo premikanje zadostuje 30-[kilovatni](http://sl.wikipedia.org/w/index.php?title=Kilovat&action=edit) [motor](http://sl.wikipedia.org/w/index.php?title=Motor&action=edit). Iz jezera nato ladje plujejo skozi prvi tihooceanski sklop pri [Pedro Miguelu](http://sl.wikipedia.org/w/index.php?title=Pedro_Miguel&action=edit), nato pa še skozi drugega pri [Mirafloresu](http://sl.wikipedia.org/w/index.php?title=Miraflores&action=edit). Pacifiška stran leži 24 [centimetrov](http://sl.wikipedia.org/wiki/Centimeter) višje od atlantske in ima mnogo višje [plime](http://sl.wikipedia.org/w/index.php?title=Plima&action=edit). Vse zapornice so podvojene, da lahko ladje plujejo v obe smeri. Skozi prekop jih vlečejo z majhnimi [lokomotivami](http://sl.wikipedia.org/wiki/Lokomotiva).

## Zgodovina

Dolgoletne sanje o prekopu prek ene od ožin [Srednje Amerike](http://sl.wikipedia.org/wiki/Srednja_Amerika) so pričele dobivati resnejšo obliko v [20. letih](http://sl.wikipedia.org/wiki/1820.) [19. stoletja](http://sl.wikipedia.org/w/index.php?title=19._stoletju&action=edit). Razpravljalo se je o treh poteh: prek [Tehuantepeške ožine](http://sl.wikipedia.org/w/index.php?title=Tehuantepeška_ožina&action=edit) v [Mehiki](http://sl.wikipedia.org/wiki/Mehika), prek [Nikaragve](http://sl.wikipedia.org/wiki/Nikaragva) in prek [Paname](http://sl.wikipedia.org/wiki/Panama).

[Francozi](http://sl.wikipedia.org/wiki/Francozi) so se po uspešni izgradnji [Sueškega prekopa](http://sl.wikipedia.org/wiki/Sue%C5%A1ki_prekop) počutili sposobne zgraditi tudi povezavo med Atlantskim in Tihim oceanu. Na mednarodnem [kongresu](http://sl.wikipedia.org/w/index.php?title=Kongres&action=edit), ki se je [maja](http://sl.wikipedia.org/wiki/Maj) [1879](http://sl.wikipedia.org/wiki/1879) odvijal v [Parizu](http://sl.wikipedia.org/wiki/Pariz), so delegati iz 22 [držav](http://sl.wikipedia.org/wiki/Dr%C5%BEava) premlevali vse tri možnosti in se odločili za Panamo. Za graditelja so izbrali [Ferdinanda de Lessepsa](http://sl.wikipedia.org/w/index.php?title=Ferdinand_de_Lesseps&action=edit), ki je vodil že izgradnjo Sueškega prekopa. Dela so se začela [1. januarja](http://sl.wikipedia.org/wiki/1._januar) [1880](http://sl.wikipedia.org/wiki/1880).

Že predtem je bila med letoma [1850](http://sl.wikipedia.org/wiki/1850) in [1885](http://sl.wikipedia.org/wiki/1885) zgrajena [Panamska železnica](http://sl.wikipedia.org/w/index.php?title=Panamska_železnica&action=edit), ki je bila pomemben razlog za odločitev, da se bo prekop gradil ravno v Panami. Na njej so delali številni delavci zelo različnih [narodnosti](http://sl.wikipedia.org/wiki/Narodnost), od katerih jih je nemalo umrlo, brez da bi kdorkoli vedel, kdo sploh so. Njihova trupla je železniška družba prodajala [univerzam](http://sl.wikipedia.org/wiki/Univerza) in [bolnišnicam](http://sl.wikipedia.org/w/index.php?title=Bolnišnica&action=edit), da so se lahko na njih učili bodoči [zdravniki](http://sl.wikipedia.org/wiki/Zdravnik).

Ko se je začela gradnja, so Francozi spoznali, da se delo v suhi peščeni [puščavi](http://sl.wikipedia.org/wiki/Pu%C5%A1%C4%8Dava) močno razlikuje od tukajšnjega v [džungli](http://sl.wikipedia.org/w/index.php?title=Džungla&action=edit). Delo je zastajalo zaradi [poplav](http://sl.wikipedia.org/w/index.php?title=Poplava&action=edit) in zdrsov [blata](http://sl.wikipedia.org/w/index.php?title=Blato&action=edit), [malarija](http://sl.wikipedia.org/wiki/Malarija), [rumena mrzlica](http://sl.wikipedia.org/w/index.php?title=Rumena_mrzlica&action=edit) in druge tropske [bolezni](http://sl.wikipedia.org/wiki/Bolezen) pa so neusmiljeno kosile med delavci. Francozi so morali delo opustiti.

[Ameriški](http://sl.wikipedia.org/wiki/ZDA) [predsednik](http://sl.wikipedia.org/wiki/Predsednik) [Theodore Roosevelt](http://sl.wikipedia.org/w/index.php?title=Theodore_Roosevelt&action=edit) je bil prepričan, da so ZDA sposobne delo dokončati in da je nadzor nad prehodom iz Atlantika v Pacifik zanje [vojaško](http://sl.wikipedia.org/wiki/Vojska) in [trgovsko](http://sl.wikipedia.org/w/index.php?title=Trgovina&action=edit) pomemben. Tedaj je bila Panama še del [Kolumbije](http://sl.wikipedia.org/wiki/Kolumbija), zato je potem, ko je kolumbijski [senat](http://sl.wikipedia.org/w/index.php?title=Senat&action=edit) zavrnil pogodbo, Roosevelt panamskim upornikom obljubil pomoč [ameriške mornarice](http://sl.wikipedia.org/w/index.php?title=Mornarica_ZDA&action=edit) pri osamosvajanju v zameno za nadzor nad prekopom.

Panama je neodvisnost razglasila [3. novembra](http://sl.wikipedia.org/wiki/3._november) [1903](http://sl.wikipedia.org/wiki/1903). Roosevelt je poslal proti panamski [obali](http://sl.wikipedia.org/wiki/Obala) ameriške [bojne ladje](http://sl.wikipedia.org/wiki/Bojna_ladja), zato Kolumbija nastanku nove države ni upala nasprotovati. [23. februarja](http://sl.wikipedia.org/wiki/23._februar) [1904](http://sl.wikipedia.org/wiki/1904) je Panama za 10 [milijonov](http://sl.wikipedia.org/wiki/Milijon) [dolarjev](http://sl.wikipedia.org/wiki/Ameri%C5%A1ki_dolar) podelila ZDA nadzor nad [Kanalsko cono](http://sl.wikipedia.org/w/index.php?title=Kanalska_cona&action=edit), 8,1 kilometrskim pasom ozemlja na vsaki strani prekopa.

**Gradnja Panamskega prekopa 1907**

**Panamski prekop danes**

## Viri: [www.wikipedia.com](http://www.wikipedia.com/)

##  [www.rtvslo.si](http://www.rtvslo.si/)

##  [www.manianatours.com](http://www.manianatours.com/)

##  [www.navis.gr](http://www.navis.gr/)

##  [www.inf-o.com](http://www.inf-o.com/)